Turkish State Railways (TCDD). Tsamaiso ea Libaka ea 3 September 21 ts'ebetsano ea khoebo pakeng tsa Ödemiş - Cherry e lokelang ho etsoa pakeng tsa tsela e eketsehileng ea terene bakeng sa ho lokisoa ha merero e tsosolositsoeng pele nts'ebetso e ncha e tlalehiloe. Go etela kwa moepong wa bogologolo wa malatlha ke nngwe ya dilo tse di itumedisang. Monna mongwe yo o re bontshang lefelo leno, yo o agegileng, kakapa ya moepo wa malatlha, o re bontsha Mine 3, o o ka fa ntle ga Longyearbyen. Re apere diobarolo e bile re rwele le dikokoro tse di nang le mabone fa godimo, mme re mo sala morago go tsenelela kwa teng ga thaba. Re bolelelwa gore moepo wa malatlha e ne ya nna selo sa botlhokwa mo Svalbard go tloga mo masimologong a bo1900. Ka dingwaga di le dintsi badiri ba meepo ba ne ba tshela botshelo jo bo boima. Ba ne gantsi ba gagaba mo diphasitshing tse dinnye tse di ka fa tlase ga lefatshe, mo godimo ga boalo jwa malatlha ao mo mafelong mangwe bo lekanyediwang go disentimetara di feta 70 go sekae. Re ile ra nna le tshono ya go leka go bona gore ke maemo afe ao ba neng ba lebana le one mme ruri ga re eletse boemo jono le eseng. Tiro ya bone e ne e le boima, le mowa o ne o tletse ka lerole la malatlha le lerole le le tswang mo mafikeng, modumo o ne o le kwa godimo thata, gape go ne go na le kotsi ya gore go ka nna le sengwe se se ka thunyang kgotsa mosima o ka nna wa gosomana. Gone jaanong go dirisiwa mekgwa ya bosheng. Meepo ya malatlha e sa ntse e le karolo ya botlhokwa mo ikonoming ya kwa Svalbard, mme gone mo lesomeng la dingwaga tse di fetileng, bojanala bo nnile botlhokwa thata mo lefelo leno.